**Alisa Stebuklų pijuje**| 
1865 m. leidimo titulinis puslapis |
| **Autorius** | Luisas Kerolis |
| **Šalis** | Jungtinė Karalystė |
| **Žanras** | Pasaka, absurdo literatūra |
| **UDK:** | 821.111-93-34 821.111-93-312.9 |
| **Pilna knyga** | Project Gutenberg |
| **Originalus leidimas** |
| **Pavadinimas** | Alice's Adventures in Wonderland |
| **Šalis** | Jungtinė Karalystė |
| **Kalba** | anglų |
| **Leidykla** | Macmillan Publishers Ltd. |
| **Išleista** | 1865 m. |
| **Pirmasis lietuviškas leidimas** |
| **Pavadinimas** | Alisa stebuklų šalyje |
| **Leidykla** | Valstybinė grožinės literatūros leidykla |
| **Išleista** | 1957 m. |
| **Vertėjas** | Kazys Grigas |
| **Puslapių** | 172 |

**Alisa stebuklų šalyje** (angl. *Alice's Adventures in Wonderland* arba *Alice in Wonderland*) – anglų rašytojo Čarlio Dodžsono (žinomo Liuiso Kerolio slapyvardžiu) 1865 m. išleistas romanas, dabar laikomas vaikų literatūros bei nonsenso literatūros klasika. Ši knyga padarė didelę įtaką fantastinės ir vaikų literatūros raidai, susilaukė daugybės adaptacijų.

Siužetas
--------

Kūrinį sudaro 12 pasakojimų. Knygos pagrindinė veikėja – septynerių metų mergaitė Alisa, sėdėdama su seserimi ant upės kranto, pastebi baltą triušį ir nuseka jį iki olos. Įlindusi iš paskos į olą, Alisa atsiduria stebuklų šalyje. Ten mergaitė stebuklingu būdu įgyja galimybę keisti savo kūno proporcijas bei susiduria su keistais šios šalies gyventojais.

Kūrinyje gausu žodžių žaismo, to meto viktoriškos kultūros parodijų.

Pagrindiniai veikėjai
---------------------

* Alisa (*Alice*), 7-erių metų mergaitė;
* Baltasis Triušis (*White Rabbit*), karalienės patikėtinis, nuolat skuba, vėluoja;
* Širdžių Karalienė (*Queen of Hearts*), itin valdinga Stebuklų šalies valdovė;
* Skrybėlius (*Hatter*), vyras su skrybėle, mėgstantis dalinti kandžias pastabas;
* Češyro Katinas (*Cheshire Cat*), nuolat besišypsąs katinas, turintis galią tapti nematomu;
* Pelė (*Mouse*), Ereliukas (*Eaglet*), papūga Lori (*Lory*) ir Dodo (*Dodo*)
* Vikšras (*Caterpillar*), sėdi ant grybo, rūko kaljaną ir dalija patarimus;
* Hercogienė (*Duchess*), ūmaus būdo hercogienė, turinti vaiką-paršelį ir nuolat besivaidijanti su savo virėja;
* Zuikis Paikis (*March Hare*), Skrybėliaus bičiulis;
* Pelė Snaudalė (*Dormouse*), Skrybėliaus ir Zuikio Paikio kompanijonė, visad miega;
* Širdžių Karalius (*King of Hearts*), neryžtingas Stebuklų šalies valdovas;
* Širdžių Valetas (*Knave of Hearts*), įžūlus ir melagis sosto įpėdinis;
* Netikras Vėžlys (*Mock Turtle*), liūdnas, žodžius painiojantis vėžlys;
* Mažasis Bilis (*Bill the Lizard*), dėl visko kaltinamas baugštus driežas.

Sukūrimo aplinkybės
-------------------

Oksfordo koledžo matematikos dėstytojas Čarlzas Liutvidžas Dodžsonas 1862 m. vasarą valtele irstėsi su koledžo rektoriaus Lidelio dukterimis – Alisa, Edita ir Lorina. Į kompaniją įsijungė ir matematikas Robinsonas Dakvortas. Beplaukiojant Temzės upe, Dodžsonas ėmė sekti pasakas, kurių pagrindinę veikėją padarė Alisą Lidel. Šmaikščios istorijos, kurias Dodžsonas kūrė parodijuodamas tuometę mergaičių studijuojamą mokyklinę literatūrą bei pašiepdamas įvairius pažįstamus asmenis, labai sužavėjo klausytojas. Paragintas Dakvorto, Dodžsonas surašė pasakas į sąsiuvinį.

Po poros metų pas Dodžsoną viešėję žymūs rašytojai Henris Kingslis ir Džordžas Makdonaldas pamatė sąsiuvinį su istorijomis apie Alisą ir ėmė raginti autorių jas išleisti. 1865 m. pasirodė knyga su Džono Tenielo iliustracijomis. Vėliau autorius sukūrė tęsinį – „Alisa Veidrodžio karalystėje".

Knyga išvesta į daugelį didesnių pasaulio kalbų, susilaukė daugybės adaptacijų – vaidybinių, animacinių filmų, teatro pastatymų. Kūrinio herojai tapo plačiai pasaulyje atpažįstamais archetipais.

Nuorodos
--------

* Agnė Zolubienė. TRIUŠIO URVU ŽEMYN Archyvuota kopija 2021-01-17 iš Wayback Machine projekto. *Rubinaitis*, 2016 m.